CELEX: 32012R0621
Language: et
Date: 2012-07-10 00:00:00
Title: Komisjoni rakendusmäärus (EL) nr 621/2012, 10. juuli 2012 , millega tunnustatakse nõukogu määruse (EÜ) nr 1234/2007 kohast traditsioonilist nimetust [Classic - TDT-US-N0016]

12.7.2012   
            
            
               ET
            
            
               Euroopa Liidu Teataja
            
            
               L 180/1
            
         KOMISJONI RAKENDUSMÄÄRUS (EL) nr 621/2012,
   10. juuli 2012,
   millega tunnustatakse nõukogu määruse (EÜ) nr 1234/2007 kohast traditsioonilist nimetust [Classic - TDT-US-N0016]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ÜTK määrus), (1) eriti selle artikli 118u lõiget 2 koostoimes artikliga 4,
   ning arvestades järgmist:
   
               (1)
            
            
               Kaks Ameerika Ühendriikides tegutsevat kutseala esindusorganisatsiooni WineAmerica ja California Export Association esitasid komisjonile traditsioonilise nimetuse „Classic” kaitsetaotluse (kätte saadud 22. juunil 2010) määruse (EÜ) nr 1234/2007 XIb lisa kategoorias „1. Vein” sätestatud viinamarjasaadusena, mis kannab nõukogu otsusega 2006/232/EÜ (2) heaks kiidetud Euroopa Ühenduse ja Ameerika Ühendriikide vahel sõlmitud veinikaubanduslepingu V lisas loetletud päritolunimetust.
            
         
               (2)
            
            
               Komisjoni 14. juuli 2009. aasta määruse (EÜ) nr 607/2009 (millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega) (3) artikli 33 kohaselt avaldati taotlus Euroopa Liidu Teatajas
                   (4). Avaldamise kuupäevast arvates kahe kuu jooksul ei esitatud ühtegi vastuväidet.
            
         
               (3)
            
            
               Ameerika veinide alla kuuluva traditsioonilise nimetuse „Classic” kaitset käsitlev taotlus vastab määruses (EÜ) nr 1234/2007 artikli 118u lõikes 1 ja määruse (EÜ) nr 607/2009 artiklites 31 ja 35 sätestatud tingimustele. Kaitsetaotlus tuleks heaks kiita ning traditsiooniline nimetus „Classic” kanda elektroonilisse andmebaasi „E-Bacchus” sellise veinina, mille tootjaks on taotluse esitanud kaks kutseala esindusorganisatsiooni.
            
         
               (4)
            
            
               Määruse (EÜ) nr 607/2009 artikli 30 lõikega 2 on nõutud, et komisjon avalikustab kutseala esindusorganisatsiooni ja selle liikmeid käsitleva teabe. Teave tuleks avalikustada elektroonilises andmebaasis „E-Bacchus”.
            
         
               (5)
            
            
               Käesoleva määrusega ettenähtud meede on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Traditsioonilist nimetust „Classic” käsitlev kaitsetaotlus kiidetakse heaks selliste Ameerika viinamarjasaaduste puhul, mis on sätestatud määruse (EÜ) nr 1234/2007 XIb lisa kategoorias „1. Vein”. Traditsiooniline nimetus „Classic” kantakse elektroonilisse andmebaasi „E-Bacchus”, nagu on sätestatud käesoleva määruse lisas.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 87, 24.3.2006, lk 1.
   
      (3)  ELT L 193, 24.7.2009, lk 60.
   
      (4)  ELT C 275, 12.10.2010, lk 15.
   
      LISA
      
         Kaitstud traditsiooniline nimetus
      
      
                  —
               
               
                  Classic
               
            
         Määruse (EÜ) nr 607/2009 artikli 31 lõikes 1 osutatud keel:
      
      
                  —
               
               
                  Inglise keel
               
            
         Kaitse alla kuuluvad viinamarjasaaduse kategooria või kategooriad
      
      (Määruse (EÜ) nr 1234/2007 XIb lisa)
      
                  — 1.
               
               
                  Vein
               
            
         Asjakohaste kaitstud päritolunimetuste ja geograafiliste tähiste loetelu
      
      
                  —
               
               
                  Euroopa Ühenduse ja Ameerika Ühendriikide vahelise veinikaubanduslepingu V lisas loetletud päritolunimetused
               
            
         Viide liikmesriigis või kolmandas riigis kohaldatavatele eeskirjadele
      
      
                  —
               
               
                  WineAmerica 24. märtsil 2009. aastal vastu võetud resolutsioon Euroopa Ühenduse jaoks ettenähtud veinitootmise mõistete kohta (Resolution of WineAmerica on Wine Production Definitions for the European Community);
               
            
                  —
               
               
                  7. mail 2009. aastal vastu võetud otsus Kalifornia veiniekspordi programmi kohta (Decision of California Wine Export Program)
               
            
         Määratluse või kasutustingimuste kokkuvõte
      
      
                  —
               
               
                  Vein, mis on valmistatud teatavast viinamarjasordist Ameerika Ühendriikide föderaaleeskirjade koodeksis (27. jaotis, §4.25) kindlaks määratud päritolupiirkonnas
               
            
         Päritoluriigi/päritoluriikide nimi
      
      
                  —
               
               
                  Ameerika Ühendriigid
               
            
         Kolmandas riigis asutatud ja kaitstud traditsioonilise nimetuse kasutusõigusega kutseala esindusorganisatsiooni liikmete nimekiri on kättesaadav aadressil:
      
      http://ec.europa.eu/agriculture/markets/wine/e-bacchus/